OpenLLM-France/wikimedia huggingface dataset:
# Fabi Buteó

Els Fabi Buteó (en llatí: Fabii Buteones) foren una família de la gens Fàbia. La família sorgí cap a mitjan segle iii aC, i diversos membres assoliren el consolat. Es coneixen membres de la família fins al segle i aC. Sembla que el seu origen és en algun membre dels Fabi Ambust, segurament el pare o l'avi dels germans Numeri i Marc Fabi Buteó.
Pel que fa a l'origen del cognom, en llatí buteo és un aucell rapinyaire, semblant a un falcó, de gran valor entre la disciplina dels àugurs. Plini el Vell diu que l'origen del nom de la família rau en un presagi favorable que hauria rebut el primer de portar el cognom: segons Plini, un falcó s'hauria posat sobre la proa de la seva nau, i, prenent això com a auspici molt favorable, hom li hauria atribuït aquest sobrenom, posteriorment heretat pels seus descendents. Aquest fet podria haver succeït durant les Guerres Pírriques, que és quan es documenta per primera vegada el cognom.
No obstant això, hi ha altres interpretacions possibles. Tenint en compte les monedes batudes cap al 89 aC per un cert Gai Fabi, en què apareix sempre un aucell de marjal, hom ha pensat que Plini es devia confondre d'animal, atès que el significat més habitual de buteo és el del rapinyaire. D'altra banda, també es podria tractar d'una forma secundària, oblidada en temps de Plini, d'un altre mot (com ara pusio 'infant'). Finalment, hom ha proposat que podria tenir a l'origen un cas més del ver sacrum (en), en què un animal totèmic guia un grup humà. En qualsevol cas, sembla probable que la història de Plini fos una llegenda sense base històrica, creada per explicar el nom de la família i atorgar-li noblesa, semblant a la història de Marc Valeri Corvus.
Alguns membres de la família van ser:
* Numeri Fabi Buteó, cònsol l'any 247 aC
* Marc Fabi Buteó, cònsol el 245 aC, germà de l'anterior
* Fabi Buteó, fill de l'anterior, sentenciat a mort pel seu propi pare el 220 aC
* Marc Fabi Buteó, fill de l'anterior, pretor a Sardenya el 201 aC
* Quint Fabi Buteó, pretor a Hispània el 196 aC
* Quint Fabi Buteó, pretor a la Gàl·lia el 181 aC
* Numeri Fabi Buteó, pretor romà el 173 aC
* Quint Fabi Buteó, qüestor el 134 aC
* Buteó (orador), orador romà del segle i aC

## Notes

* ↑ El gènere dels aligots (malgrat que sense parentiu amb els falcons) rep el nom científic de buteo.

### Referències

* 1 2 Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 518.
* 1 2 «Fabius 51ff». A: Realencyclopädie der classischen Altertumswissenschaft.
* ↑ «Fabius 15». A: Realencyclopädie der classischen Altertumswissenschaft.
* ↑ Fabio Arxivat 2018-07-01 a Wayback Machine. a TESAURO de Hª Antigua y Mitología (castellà)
# Plegafulles gorjagroc

El plegafulles gorjagroc (Automolus ochrolaemus) és una espècie d'ocell de la família dels furnàrids (Furnariidae).

## Hàbitat i distribució

Habita el sotabosc de la selva humida, matolls i bambús, a Mèxic, Amèrica Central, Colòmbia, sud de Veneçuela, Guaiana, nord-oest i est de l'Equador, centre i est del Perú, nord i est de Bolívia i Brasil amazònic.

## Referències

* ↑ «Plegafulles gorjagroc». Cercaterm. TERMCAT, Centre de Terminologia. Rev. 29/03/2021(català)
# Santa Rosa de Lima (Llafranc)

Santa Rosa de Lima és una església al poble de Llafranc, inclosa en l'Inventari del Patrimoni Arquitectònic de Catalunya. L'església, dedicada a Santa Rosa de Lima i sufragània de la parròquia de Sant Martí de Palafrugell, va ser bastida a finals del segle xix, segons consta a la inscripció de la llinda a la porta d'accés, col·locada en el moment d'ampliació del temple: "CONSTRUCTA 1896. AMPLIATA 1958". Josep Pla explica que fou dedicada a Santa Rosa, perquè era aquest el nom d'una senyora estiuejant que contribuí a l'obra.
L'edifici de l'església de Santa Rosa de Lima és d'estructura senzilla. Es troba elevat en una terrassa que salva el desnivell del terreny, i té la façana orientada a llevant. El temple és d'una nau, amb tres capelles laterals a cada costat que sobresurten a l'exterior i tenen cobertes individuals a dues vessants, perpendiculars a la nau. L'absis és amagat exteriorment per altres construccions. La porta d'accés és rectangular, amb una inscripció a la llinda. Al damunt hi ha dues finestres d'arc de mig punt allargades. La coberta és de teula, a dues vessants. El campanar, situat a la banda dreta, és de base quadrada, angles aixamfranats, finestres d'arc de mig punt i coberta de pavelló.
A la façana es manté l'estructura primitiva, amb porta emmarcada amb pedra i un gran finestral germinat. L'edifici exteriorment és remolinat i encalcinat. El presbiteri és decorat amb pintures al fresc al·lusives a la vida de Santa Rosa de Lima, la patrona: visita de l'infant Jesús a la Santa abans d'esdevenir religiosa; el moment que li lliura les eines de treball; la Santa es talla la cabellera; i el canvi d'una corona d'espines per una altra de roses. Aquestes pintures són de Guillem Soler i Gatvillaró (1906-1971).
Està emplaçada al promontori del centre de la vall que forma la platja, el mateix indret on hi hagué l'acròpolis i una zona cementirial del poblat d'època romana.
Amb Sant Pere de Calella, forma un districte parroquial independent de Palafrugell, de quina parròquia fou sufragània en un principi.

## Referències

* 1 2 «ESGLÉSIA DE SANTA ROSA DE LIMA». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 24 gener 2016].
* 1 2 3 «Béns singulars - Patrimoni històric de Palafrugell». Ajuntament de Palafrugell. [Consulta: 16 agost 2012].
* ↑ PÉREZ, Aurora; BADIA, Joan, i BRUGADA, Martirià, col·laboradors: L'art religiós a Palafrugell. Quaderns de Palafrugell, vol. 16. Ajuntament de Palafrugell i Diputació de Girona. 2007

## Bibliografia

* UNLAND, Annie: Llafranc. Quaderns de Palafrugell, 1996
* MONTSALVATGE, F. Nomenclator histórico de las iglesias parroquiales... Noticias históricas XVIII, Olot, 1910
* MARQUÈS, Josep Maria, Rutes d'art sacre (1939-1985), Quaderns de la Revista de Girona 3, Girona, 1986
# Cabina

«Cabina» té aquests significats:
* Aeronàutica:
** Cabina d'aeronau, part d'una aeronau en la qual viatgen els passatgers
** Cabina de pilotatge, espai on es concentren els controls de vol de l'avió i els pilots que els controlen, se sol situar a la part frontal de l'aeronau
** Cabina de pilotatge de vidre, cabina de vol d'aeronau dotada de pantalles de presentació dels instruments electrònics
** Cabina pressuritzada
* Miscel·lània:
** Cabina telefònica, estructura que en el seu interior conté un telèfon públic
** cabina de Flux Laminar, aparell o instal·lació de laboratori que permet la manipulació d'agents bio-perillosos de manera segura i en condicions d'esterilitat
** cabina de bioseguretat, espai de treball de laboratori amb ventilació forçada per treballar de manera segura amb els materials o mostres potencialment contaminats amb patògens amb risc microbiològic
** La cabina, pel·lícula espanyola dirigida per Antonio Mercero, inspirada en un conte de Juan José Plans i protagonitzada per José Luis López Vázquez
# Abstract Wikipedia

Abstract Wikipedia utilitza Wikifunctions per crear una versió independent de l'idioma de la Viquipèdia utilitzant les seves dades estructurades.
L'objectiu de l'Abstract Wikipedia és que més persones comparteixin més coneixements en més idiomes. Així, Abstract Wikipedia és una extensió conceptual de Wikidata, ja que la gent pot crear i mantenir articles de la Viquipèdia d'una manera independent de la llengua. La Viquipèdia en una llengua determinada pot traduir aquest article independent de la llengua diferent de la seva llengua. El codi fa la traducció.
Wikifunctions és un nou projecte de Wikimedia que permet a qualsevol persona crear i mantenir codi. Això és útil de moltes maneres diferents. Proporciona un catàleg de tota mena de funcions que qualsevol pot cridar, escriure, mantenir i utilitzar. També proporciona codi que tradueix l'article independent de la llengua de la Viquipèdia abstracta a l'idioma d'una Viquipèdia. Això permet que tothom pugui llegir l'article en el seu idioma. Per tant, les "viquifuncions" usaran el coneixement sobre paraules i entitats de Wikidata.
El projecte global va ser concebut per Denny Vrandečić, cofundador de Wikidata, en un document de treball de Google l'abril de 2020, proposat formalment el maig de 2020 (amb el nom de Wikilambda) i aprovat pel patronat de la Fundació Wikimedia el juliol de 2020 com a Abstract Wikipedia. El març de 2021, Vrandečić va publicar una visió general del sistema a l'article "Building a Multilingual Wikipedia" a la revista d'informàtica Communications of the ACM.

## Referències

* ↑ «Wikidata founder floats idea for balanced multilingual Wikipedia». Neowin, 13-04-2020.
* ↑ Architecture for a multilingual Wikipedia.
* ↑ «Abstract Wikipedia/June 2020 announcement - Meta».
* ↑ «"Abstract Wikipedia": Neues Projekt soll Wissen in alle Sprachen übersetzen» (en alemany). RedaktionsNetzwerk Deutschland, 06-07-2020.
* ↑ «Abstract Wikipedia: Wie das Online-Lexikon eines seiner größten Probleme lösen will» (en alemany). t3n Magazine, 06-07-2020.
* ↑ Plantilla:Cite Q

## Enllaços externs

* Abstract Wikipedia - Lloc web oficial
# Vevo

Vevo és una pàgina web de vídeos musicals propietat de Sony Music Entertainment, Universal Music Group, i Abu Dhabi Media Company, desenvolupada i allotjada per YouTube, Sony i Google, el contingut de la qual se subministrava inicialment gràcies a Universal.
Vevo va començar a operar durant la mitja nit del 6 de desembre del 2009 als Estats Units, Canadà, Mèxic i Japó.
El servei empra la infraestructura ja existent a YouTube per allotjar-hi contingut de la propietat d'Universal, però amb un domini d'Internet paral·lel. Universal i Google, i en el futur altres grups de mitjans si decideixen unir-se, es repartiran els ingressos per publicitat que es gestioni.
Fonts com Cnet han declarat que Vevo podria convertir-se en el més gran lloc web de música per Internet.
Una motivació possible per al projecte és la competència que YouTube suposa per a altres pàgines de vídeos musicals. Warner Music Group va retirar els seus continguts de YouTube al mes de març del 2009 per aquesta raó, si bé altre mitjans com ara Wired han publicat que Warner està avaluant la seva participació amb Vevo.
La idea subjacent en Vevo és convertir-se en "el Hulu dels videoclips", per tal d'atraure d'aquesta manera anunciants d'alt nivell. Molts anunciants són reticents a incloure publicitat al YouTube juntament amb el contingut generat per usuaris anònims, la qualitat de la qual no està garantida. En el futur, el lloc web podria allotjar-hi altre tipus de contingut.
Universal va registrar el domini vevo.com el 20 de novembre del 2008. El llançament definitiu del servei es va dur a terme durant una festa a Ciutat de Nova York el 8 de desembre del 2009.
Tot i això, Vevo està agermanat amb YouTube; la majoria del vídeos de Vevo es troben al YouTube, diversos artistes tenen comptes amb el nom de Vevo al final (BritneySpearsVEVO, MileyCyrusVEVO, RihannaVEVO, BlackeyedpeasVEVO, ShakiraVEVO, CAguileraVEVO, LadyGagaVEVO, KeshaVEVO, KatyPerryVEVO, KissVEVO, PinkVEVO, BelindaVEVO, DemiLovatoVEVO, OneDirectionVEVO), etc.
Molts vídeos musicals que s'havien suspès de YouTube per a Llatinoamèrica per part dels canals VEVO amb la nota "Aquest vídeo conté material Vevo, que està inactiu al teu país per raons relacionades amb els drets d'autor", incloent vídeos de Beyoncé, Shakira i Britney Spears, actualment es poden veure amb normalitat.

## Referències

* ↑ «YouTube, Universal Music Group announce 'Vevo'». Associated Press, 09-04-2009 [Consulta: 9 abril 2009].
* 1 2 Sandoval, Greg. «Google, Universal Music partner on new music video site». CNET News, 09-04-2009. [Consulta: 9 abril 2009].
* 1 2 3 4 Sandoval, Greg. «Universal, YouTube near deal on music video site». CNET News, 09-04-2009. Arxivat de l'original el 2023-04-04. [Consulta: 9 abril 2009].
* 1 2 Van Buskirk, Eliot. «Google, Universal Ponder Major Label-Only YouTube Spinoff». Wired News, 09-04-2009. [Consulta: 9 abril 2009].
* ↑ «YouTube and Universal's VEVO Launch Party Packed and Star-Studded [PICS]».

## Enllaços externs

* Vevo Homepage
* Vevo Partners with Abu Dhabi Media Company Arxivat 2010-11-11 a Wayback Machine.
# Plegafulles embridat

El plegafulles embridat (Anabacerthia amaurotis) és una espècie d'ocell de la família dels furnàrids (Furnariidae) que habita els boscos del sud-est del Brasil i nord-est de l'Argentina.
# Santa Rosa (Uruguai)

Santa Rosa és un municipi de l'Uruguai ubicat al centre del departament de Canelones, 39 km al nord de Montevideo.

## Geografia

Santa Rosa es troba al centre del departament de Canelones, al sector 13. Al sud-oest s'ubica el municipi de San Bautista, al sud-est San Antonio, i al nord Sauce. Cap al nord es troba la Cuchilla Grande, mentre que a l'est i sud Santa Rosa és envoltada per alguns rierols, com el Cementerio i el Canelón Grande. Aquest últim és afluent del riu Santa Lucía.

## Història

El 15 de maig de 1925, mitjançant el decret 7.837, Santa Rosa va rebre la categoria de "vila".

## Infraestructura

La ciutat té accés per la ruta nacional 6.

## Població

Segons les dades del cens de 2004, Santa Rosa tenia una població aproximada de 3.660 habitants.
| Any | Població |
| 1963 | 2.439 |
| 1975 | 2.726 |
| 1985 | 2.808 |
| 1996 | 3.263 |
| 2004 | 3.660 |
Font: Institut Nacional d'Estadística de l'Uruguai

## Govern

L'alcalde de Santa Rosa és Gretel Ferrari.

## Referències

* ↑ uruguay.mapascomollegar.com: Canelones - Santa Rosa (castellà)
* ↑ Dades estadístiques de l'Institut Nacional d'Estadística de l'Uruguai (INE) – Cens de 2004 Arxivat 2011-07-21 a Wayback Machine., consultat el 20 d'abril de 2011
* ↑ Dades estadístiques de l'Institut Nacional d'Estadística de l'Uruguai 1963–1996 Arxivat 2013-06-05 a Wayback Machine. (DOC)
* ↑ "Municipis de l'Uruguai" al lloc web del Congrés dels Intendents (CI) Arxivat 2012-03-08 a Wayback Machine. (castellà)

## Enllaços externs

* Mapa de Santa Rosa (PDF; 134 kB)
# Cabina telefònica

Una cabina telefònica és una petita estructura que en el seu interior conté un telèfon públic. El disseny més conegut de les cabines telefòniques són les vermelles usades a diverses ciutats del món. Estan fetes tant per a salvaguardar la privadesa de qui les usa com també perquè l'usuari no es mulli quan plou o fa mal temps. Són sovint objecte de vandalisme quan no hi ha ningú, ja que estan localitzades principalment al carrer.
Les cabines telefòniques es troben en vies de desaparició per falta de rendibilitat malgrat ser considerades com un servei universal en el Dret europeu.

## Estat espanyol

A l'Estat espanyol, tot i que en desús, es podien utilitzar les cabines de Telefónica per a recarregar el saldo de les targetes de prepagament de telefonia mòbil. Per a això, calia marcar el 03, després penjar, marcar el codi de l'operador, introduir les monedes, el número del telèfon mòbil i prémer la tecla «OK».

## VoIP en cabines telefòniques

Un servei que pot trobar-se incorporat en certes cabines telefòniques d'alguns països és la tecnologia VoIP.

## Referències

* ↑ «Clam per salvar l'última cabina de telèfon de Barcelona», 19-02-2017. [Consulta: 26 octubre 2020].
* ↑ Se retiran cabinas telefónicas por falta de rentabilidad (Consultat el 12/03/2011)
* ↑ Las ruinas del imperio de las cabinas, tocadas de muerte (Consultat el 23/12/2017)
* ↑ «Les cabines de telèfon tenen els dies comptats», 24-12-2018. [Consulta: 26 octubre 2020].
* ↑ «La primera cabina Skype se estrena en Estonia» (en anglès). Arxivat de l'original el 2020-10-30. [Consulta: 26 octubre 2020].
# LMU

LMU té els següents significats:
* Universitat de Múnic (del seu nom en alemany Ludwig-Maximilians-Universität), universitat de la ciutat de Múnic (Alemanya)
* Universitat Loyola Marymount (del seu nom en anglès Loyola Marymount University), universitat privada jesuïta amb seu a Los Angeles (Estats Units)
# Acedo

Acedo és el nom dels següents personatges:
* Felipe Acedo Colunga (Palma, Mallorca, 1896, - Madrid, 1965), advocat i militar espanyol
* Juan Eleder Acedo Elorriaga (Getxo, 1968), futbolista basc que ocupa la posició de defensa
* Rafael Acedo-Rico y Amat (Madrid, 1816 - 1878), militar i noble espanyol, comte de Cañada i mariscal de camp dels exèrcits espanyols
# Edmonds

Edmonds és una població dels Estats Units a l'estat de Washington. Segons el cens del July 1, 2009 tenia 40.773 habitants.

## Demografia

Segons el cens del 2000, Edmonds tenia 39.515 habitants, 16.904 habitatges, i 10.818 famílies. La densitat de població era de 1.714,3 habitants per km².
Dels 16.904 habitatges en un 26,1% hi vivien nens de menys de 18 anys, en un 52% hi vivien parelles casades, en un 8,7% dones solteres, i en un 36% no eren unitats familiars. En el 29% dels habitatges hi vivien persones soles el 10,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,85.
Per edats la població es repartia de la següent manera: un 20,6% tenia menys de 18 anys, un 7% entre 18 i 24, un 27,4% entre 25 i 44, un 28,3% de 45 a 60 i un 16,6% 65 anys o més.
L'edat mediana era de 42 anys. Per cada 100 dones de 18 o més anys hi havia 86,3 homes.
La renda mediana per habitatge era de 53.522 $ i la renda mediana per família de 66.126 $. Els homes tenien una renda mediana de 46.226 $ mentre que les dones 33.863 $. La renda per capita de la població era de 30.076 $. Aproximadament el 2,6% de les famílies i el 4,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Edmonds». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Edmonds». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Fauth (cràter)

Fauth és un petit cràter d'impacte de la Lluna, que forma part d'un cràter doble. Es troba a la Mare Insularum, al nord-est del cràter Reinhold, i al sud del prominent cràter Copernicus, dins del seu sistema de marques radials.
* Localització de Fauth (centre dreta de la imatge)
* Cràters satèl·lit
Aquesta formació està composta pels cràters fusionats Fauth i el lleugerament més petit Fauth A, que amb un radi de 9,6 km mostra una sèrie d'incisions al costat sud. Fauth és molt probablement un cràter secundari que va ser creat per la formació de Copernicus.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Fauth.
| Fauth | Coordenades | Diàmetre |
| A | 6° 00′ N, 20° 06′ O﻿ / ﻿6.0°N,20.1°O﻿ / 6.0; -20.1﻿ (Fauth A) | 10 km |
| B | 5° 48′ N, 19° 18′ O﻿ / ﻿5.8°N,19.3°O﻿ / 5.8; -19.3﻿ (Fauth B) | 3 km |
| C | 5° 12′ N, 18° 48′ O﻿ / ﻿5.2°N,18.8°O﻿ / 5.2; -18.8﻿ (Fauth C) | 4 km |
| D | 6° 00′ N, 18° 24′ O﻿ / ﻿6.0°N,18.4°O﻿ / 6.0; -18.4﻿ (Fauth D) | 5 km |
| E | 5° 24′ N, 20° 42′ O﻿ / ﻿5.4°N,20.7°O﻿ / 5.4; -20.7﻿ (Fauth E) | 4 km |
| F | 5° 30′ N, 17° 24′ O﻿ / ﻿5.5°N,17.4°O﻿ / 5.5; -17.4﻿ (Fauth F) | 4 km |
| G | 5° 18′ N, 16° 12′ O﻿ / ﻿5.3°N,16.2°O﻿ / 5.3; -16.2﻿ (Fauth G) | 3 km |
| H | 4° 48′ N, 16° 12′ O﻿ / ﻿4.8°N,16.2°O﻿ / 4.8; -16.2﻿ (Fauth H) | 4 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Vessioli (Remóntnoie)

Vessioli - Весёлый (rus) - és un khútor (una mena d'entitat de població) a l'óblast de Rostov, a Rússia, que en el cens del 2010 tenia 101 habitants, pertany al districte de Remóntnoie.

## Referències

* ↑ Летопись с. Богородского — Мои файлы — Каталог файлов — Сайт Администрации Калининского сельского поселения
* ↑ Вся Астрахань и весь Астраханский край. Памятная книжка Астраханской губернии на 1914 год : 31-й год изд. / Изд. Астрахан. Губ. Стат. Комитета . - Астрахань: Тип. Губ. правл., 1914. - 479 с. Колонка 134
# Plegafulles gorjablanc

El plegafulles gorjablanc (Syndactyla roraimae) és una espècie d'ocell de la família dels furnàrids (Furnariidae).
Habita el sotabosc de la selva pluvial del Pantepui del sud-est de Veneçuela i l'adjacent nord del Brasil.

## Referències

* ↑ «Plegafulles gorjablanc». Cercaterm. TERMCAT, Centre de Terminologia. Rev. 29/03/2021(català)
# Sant Prist e Vilamanha

Saint-Priest-des-Champs és un municipi francès del departament del Puèi Domat, a la regió d'Alvèrnia-Roine-Alps.